Long daerekta. Blong plei folem “Yu No Spolem.” Singsing blong Deved. Miktam.*58 ?Yufala i save tokbaot stret fasin taem yufala i stap kwaet nomo?+Ol pikinini blong man, ?yufala i save jajem man long fasin we i stret?+2 Nogat. Yufala i stap mekem ol rabis plan long hat blong yufala,+Mo han blong yufala i mekem se i gat faet olbaot.+3 Ol man nogud oli lusum rod* stat taem oli bon.*Stat taem oli bon, oli stronghed mo oli man blong giaman.4 Posen blong olgeta, i olsem posen blong snek.+Sora blong olgeta i fas, olsem kobra snek we i satem sora blong hem.5 Bambae hem i no lesin long voes blong man we i waes gud blong pleplei wetem hemNomata se man ya i gat gudhan blong yusum majik blong toktok wetem hem.6 !O God, yu brekemaot tut blong olgeta!!O Jehova, yu brekem jo blong ol laeon ya!*7 I gud oli lus olsem wota we i ronaot.I gud Hem i fasem bonara blong hem, mo i yusum ol ara blong hem blong mekem olgeta oli foldaon.8 I gud oli olsem snel we taem i stap muv i go, wota blong hem i ronaot gogo hem i ded,Mo olsem bebi blong woman, we i ded taem i bon mo i neva luk san.9 Bifo we ol branj blong brambol oli mekem sospen blong yufala i kam hot,God bambae i bloemaot ol branj we oli wetwet wetem olgeta we oli stap bon, olsem strong win i mekem.+10 Stret man bambae i glad from hem i luk we God i givimbak.+Leg blong hem bambae i wetwet gud long blad blong ol man nogud.+11 Nao ol man bambae oli talem se: “I tru, ol stret man oli gat pei blong olgeta.+Mo i tru nomo se i gat wan God we i stap jajem ol man long wol.”+
tpi_Latn